钦定古今图书集成/明伦汇编/官常典/第604卷 > 金学曾
## 钦定古今图书集成/明伦汇编/官常典/第604卷 > 金学曾

按《宝庆府志》：“学曾，字省悟，钱塘人。万历二十一年，分
守宝庆。值岁大饥，曾禁郡县理讼，日夕阅饥民状，糜
粥给米，为法多方，岁除日，户借仓粟一石，万杵雷动，
欢声遍境内。明年，米价腾涌，曾封大户仓，平其价，给
民票令照数往粜。大户恐抢夺，复为调停，各以得出
粟为幸，民获甦生。因设义仓城中，以备岁歉，请才力”
乡绅及父老董其事，而各乡社仓并举。又造《卫军班
全书》，百年戴其利。较士定甲乙，售次爵秩，无不如其
语者。尝示佐幕曰：“尔属虽今日清闲，但使终当迁去
耳。”是年大计，无一挂吏议者。加秩廉宪，寻擢大中丞去之日，士民遮道涕泣不绝，为建生祠尸祝之。